1.2.2023
FI
Euroopan unionin virallinen lehti
L 29/11
KOMISSION ASETUS (EU) 2023/208, annettu 27 päivänä tammikuuta 2023, Irlannin lipun alla purjehtivien alusten keisarihummerin kalastuksen lopettamista ICES-suuralueen 7 toiminnallisessa yksikössä 16
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen, ottaa huomioon unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 36 artiklan 2 kohdan, sekä katsoo seuraavaa: (1)
Neuvoston asetuksessa (EU) 2022/109 (2) säädetään kiintiöistä vuodeksi 2022.
(2)
Komissiolle toimitettujen tietojen mukaan Irlannin lipun alla purjehtivien tai Irlannissa rekisteröityjen alusten keisarihummerisaaliit ICES-suuralueen 7 toiminnallisessa yksikössä 16 ovat täyttäneet vuodeksi 2022 myönnetyn kiintiön.
(3)
Sen vuoksi on tarpeen kieltää tietyt kyseistä kantaa koskevat kalastustoimet,
ON HYVÄKSYNYT TÄMÄN ASETUKSEN:
1 artikla Kiintiön täyttyminen Tämän asetuksen liitteessä tarkoitetun, Irlannille vuodeksi 2022 myönnetyn keisarihummerikantaa ICES-suuralueen 7 toiminnallisessa yksikössä 16 koskevan kalastuskiintiön katsotaan täyttyneen mainitussa liitteessä vahvistetusta päivästä alkaen.
2 artikla Kiellot 1.
Kielletään Irlannin lipun alla purjehtivilta tai Irlannissa rekisteröidyiltä aluksilta 1 artiklassa tarkoitetun kannan kalastus liitteessä vahvistetusta päivästä alkaen.
Erityisesti on kiellettyä kalojen etsiminen, pyydysten laskeminen, asettaminen ja nostaminen kyseisen kannan kalastamiseksi. 2.
Kyseisten alusten kyseisestä kannasta pyytämien kalojen ja kalastustuotteiden jälleenlaivaus, aluksella pitäminen, aluksella jalostaminen, siirtäminen, altaaseen paneminen, lihotus ja purkaminen on edelleen sallittua ennen kyseistä päivää pyydetyille saaliille. 3.
Kyseisten alusten mainitusta kannasta pyytämät tahattomat saaliit on otettava kalastusalukselle ja pidettävä siellä, kirjattava, purettava aluksesta ja luettava kiintiöihin Euroopan parlamentin ja neuvoston asetuksen (EU) N:o 1380/2013 (3) 15 artiklan mukaisesti.
(1) EUVL L 343, 22.12.2009, s. 1.
(2) Neuvoston asetus (EU) 2022/109, annettu 27 päivänä tammikuuta 2022, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2022 (EUVL L 21, 31.1.2022, s. 1).
(3) Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).